section_heading: Životopis
paragraph_text: Diplomirala je filozofiju i engleski te magistrirala, doktorirala i habilitirala na Odsjeku za filozofiju Filozofskog fakulteta u Zagrebu. Školovala se u Engleskoj, Italiji i Njemačkoj. U književnosti se javlja 1973. pišući radio igre za Dramski program Radio Zagreba. Na anonimnim natječajima Radio Zagreba za radio igru 1981. godine za tekst A s druge strane ulice dobiva prvu nagradu, 1986. drugu nagradu za Sva su djeca moja, te 1988,/89., treću nagradu za radio dramu Sokol u šusteraju. Potom za III. program piše oglede, prevodi i postaje urednica, uređujući emisije s područja filozofije. Za inovaciju u uredničkom radu 2002. dobiva nagradu Hrvatskog radija. Istodobno od 1998. do 2013. predaje na Akademiji dramske umjetnosti u Zagrebu Filozofsko psihoanalitičku kritiku dramskog teksta gdje stječe i zvanje izvanredne profesorice. Predavala je na konferencijama u Dublinu, Moskvi, Londonu, Firenzi, Parizu, Beču, Lundu, Moskvi, Pekingu, Magdeburgu, Marrakechu, Barceloni i dr., te na sveučilištima u Buenos Airesu, Tokiju i dr. Autorica je studija Filozofija i antipsihijatrija Ronalda D. Lainga, Nesvjesno u filozofiji, Javne samoće, Prazne tvornice, Scenariji kože te romana Nevidljivi pas,  Sokol u šusteraju, Nestali ljudi, kao i desetak radio drama.